wickkiey/tamil-wikipedia-chunked huggingface dataset:
# கலோ சந்திரமணி

**கலோ சந்திரமணி** (*Kalo Chandramani*) இந்தியாவைச் சேர்ந்த ஓர் அரசியல்வாதியாவார். 1916 ஆம் ஆண்டு மார்ச்சு மாதம் 28 ஆம் தேதியன்று ஒடிசா மாநிலம் சுந்தர்கர் மாவட்டம் குசும்தேகி என்ற கிராமத்தில் இவர் பிறந்தார். ஒடிசா மக்களவையில் ஒரு முறை நாடாளுமன்ற உறுப்பினராகப் பணியாற்றியுள்ளார். 1980 ஆம் ஆண்டு நடைபெற்ற ஒடிசா மக்களவைத் தேர்தலில் இவர் சுந்தர்கர் மக்களவைத் தொகுதியில் போட்டியிட்டு ஒடிசா மக்களவைக்குத் தேர்ந்தெடுக்கப்பட்டார்.  
கலோ சந்திரமணி நிர்மயி பாபி என்ற பெண்ணை திருமணம் செய்து கொண்டார். இத்தம்பதியருக்கு இரண்டு மகன்களும் ஒரு மகளும் உள்ளனர்.  
கலோ சந்திரமணி ஒடிசா அரசியலில் கணதந்திர பரிசத்து கட்சியின் உறுப்பினராகச் செயல்பட்டார்.
# விக்கிப்பீடியா:மாதாந்திர இணையவழிக் கலந்துரையாடல்கள்

தமிழ் விக்கிப்பீடியர்கள் மாதம் ஒருமுறை இணையம் வழியாக கலந்துரையாடல் நடத்துவதற்கான திட்டப் பக்கம்.  
தொடக்கப் புள்ளி: மாதமொரு உரையாடல்
# விக்கிப்பீடியா:மாதாந்திர இணையவழிக் கலந்துரையாடல்கள்

## நோக்கம்

தமிழ் விக்கிப்பீடிய சமூகத்தின் கற்றல்களைப் பகிர்ந்து கொள்தல்; புதிய தகவல்களைக் கற்றுக் கொள்தல்;
# விக்கிப்பீடியா:மாதாந்திர இணையவழிக் கலந்துரையாடல்கள்

## கலந்துரையாடலின் பகுதிகள்

- புதிய பயனர்களுக்கு பயிற்சியளித்தல்.
- ஒரு பயனர் தான் கற்ற ஒரு செயல்பாட்டை விளக்கிப் பயிற்சி அளித்தல்.
- செயல்பாட்டிலிருக்கும் திட்டங்கள் தொடர்பான நிலைத் தகவல்களை பகிர்தல்.
- புதிய கருத்துக்களைப் பரிமாறிக்கொள்ளுதல்.
# விக்கிப்பீடியா:மாதாந்திர இணையவழிக் கலந்துரையாடல்கள்

## ஒருங்கிணைப்பாளர்கள்

1. ஸ்ரீகிருஷ்ணன் நாராயணன்
# விக்கிப்பீடியா:மாதாந்திர இணையவழிக் கலந்துரையாடல்கள்

## முன்னெடுப்புகள்

1. விக்கிப்பீடியா:மாதாந்திர இணையவழிக் கலந்துரையாடல்கள்/2023
1. விக்கிப்பீடியா:மாதாந்திர இணையவழிக் கலந்துரையாடல்கள்/2024
1. விக்கிப்பீடியா:மாதாந்திர இணையவழிக் கலந்துரையாடல்கள்/2025
1. விக்கிப்பீடியா:மாதாந்திர இணையவழிக் கலந்துரையாடல்கள்/2026
# விக்கிப்பீடியா:மாதாந்திர இணையவழிக் கலந்துரையாடல்கள்/2023

## நவம்பர் 2023

- நாள்: 26-நவம்பர்-2023
- நேரம்: காலை 11 மணி முதல் பகல் 1 மணிவரை
- பங்குபெற்றவர்கள்: மா. செல்வசிவகுருநாதன், கி.மூர்த்தி ஸ்ரீகிருஷ்ணன் நாராயணன், செல்வநாயகம் திவாகரன், வசந்தன், ஆசிரியர் இராமலட்சுமி
- நிகழ்ச்சியின் அம்சங்கள்:
1. கலைக்களஞ்சியம், விக்கிப்பீடியா, தமிழ் விக்கிப்பீடியா குறித்தான தகவல்கள் தெரிவிக்கப்பட்டன.
1. தமிழ் விக்கிப்பீடியாவின் கூறுகள் குறித்த விவரங்கள் விளக்கப்பட்டன.
1. மூலத் தொகுப்பின் வழியே புதிய கட்டுரையொன்று உருவாக்கிக் காட்டப்பட்டது. (கண்ணாடி மாளிகை)
1. விக்கிப்பீடியாவின் கட்டுரை வடிவமைப்பு எப்படி இருக்கவேண்டும் என்பது குறித்து விளக்கம் அளிக்கப்பட்டது.
1. மேற்கோள்கள் சுட்டுவது எப்படி என்பது குறித்து அடிப்படை அளவில் கற்றுத் தரப்பட்டது.
1. பகுப்புகளின் முக்கியத்துவம் விளக்கப்பட்டது.
1. மொழியிடை இணைப்பு தரவேண்டியதன் முக்கியத்துவம் விளக்கப்பட்டது.
# விக்கிப்பீடியா:மாதாந்திர இணையவழிக் கலந்துரையாடல்கள்/2023

## டிசம்பர் 2023

- நாள்: டிசம்பர் 24 2023
- நேரம்: காலை 11 மணி (இ.சீ.நே.)
- நிகழ்ச்சி இணைப்பு: https://meet.google.com/mvy-ckfo-mdq
- பங்குபெற்றவர்கள்: உலோ. செந்தமிழ்க்கோதை, கி.மூர்த்தி, மகாலிங்கம், செல்வசிவகுருநாதன், ஸ்ரீதர், பாலு, வாஞ்சூர் முகைதீன், நீச்சல்காரன், கிருஷ்ணா, மௌளிபிரசாத், நவனீதா
- உரையாடிய குறிப்புகள்:
1. நிரலாக்கப்போட்டி, பயிற்சிகள் என அண்மையில் நடந்த விக்கிமீடிய நிகழ்வுகள்
1. விக்கிப்பீடியா:இடைமுகப்பு மொழிபெயர்ப்பு/வேண்டுகோள்கள்
1. விக்கிப்பீடியா:மேம்பாடு/2024
1. [[:
# சிறீபாட்சா திகல்

** சிறீபாட்சா திகல்** (*Sribatcha Digal*) இந்தியாவைச் சேர்ந்த ஓர் அரசியல்வாதியாவார். 1941 ஆம் ஆண்டு மார்ச்சு மாதம் முதல் 28 ஆம் தேதியன்று பிரித்தானிய இந்தியாவின் ஒடிசா மாநிலம் கந்தமாள் மாவட்டம் இலைன்பாடா என்ற கிராமத்தில் இவர் பிறந்தார். ஒடிசா மக்களவையில் ஒரு முறை நாடாளுமன்ற உறுப்பினராகப் பணியாற்றியுள்ளார். 1977 ஆம் ஆண்டு நடைபெற்ற ஒடிசா மக்களவைத் தேர்தலில் இவர் புல்பானி மக்களவைத் தொகுதியில் போட்டியிட்டு ஒடிசா மக்களவைக்குத் தேர்ந்தெடுக்கப்பட்டார்.  
கலோ சந்திரமணி சுருப்ரியா திகல் என்ற பெண்ணை திருமணம் செய்து கொண்டார்.  
கலோ சந்திரமணி ஒடிசா அரசியலில் சனதா கட்சியின் உறுப்பினராகச் செயல்பட்டார்.
# இலங்கை தங்க முதுகுத் தவளை

***இந்தோசில்விரனா செரெண்டிபி** (Indosylvirana serendipi)* எனும் **இலங்கை தங்க முதுகுத் தவளை**, *இராணிடே* குடும்பத்தில் உள்ள ஒரு தவளை சிற்றினமாகும். இது இலங்கையில் மட்டுமே காணப்படும் அகணிய உயிரி.
# இலங்கை தங்க முதுகுத் தவளை

## விளக்கம்

உடல் மெலிந்து சிறிய தலையினைக் கொண்டது. செவிப்பறை மேல் மடிப்பு இல்லை. அடிமூட்டு முடிச்சுகள் கால்விரல்களில் முதன்மையாக காணப்படும். மூன்றாவது விரலின் வலையமைப்பு வெளியில் உள்ள வட்டு வரை நீண்டுள்ளது. லோரியல் பகுதி ஆழமானது. வோமரின் முகடு உள்ளது. தோலின் விளிம்பு வரை உள்ளது. முதுகு செம்-பழுப்பு நிறத்துடன் கருப்பு கலந்து காணப்படும். செவிப்பறைப் பகுதி அடர் பழுப்பு நிறத்திலானது. வெள்ளை பட்டையுடன் கூடிய மேல் உதடு, தங்க நிறப் புள்ளிகள் மற்றும் கருமையான திட்டுகளுடன் கூடிய கருவிழியானது சிவப்பு கலந்த பழுப்பு நிறத்தில் காணப்படும். பக்கவாட்டுகள் வெளிர் மஞ்சள் கலந்த சாம்பல் நிறத்திலானது. சாம்பல் நிற குறுக்கு பட்டைகளுடன் வெளிர் பழுப்பு நிற மூட்டுகள் கொண்டது. வயிற்றுப் பகுதி வெண்மையானது. தொண்டை மற்றும் மூட்டுகள் வெளிர் சாம்பல் நிறத்திலானது. ஆண் தவளையில் கலவித்திட்டு உள்ளது.
# இலங்கை தங்க முதுகுத் தவளை

## பரவல்

இலங்கை தங்க முதுகுத் தவளை இலங்கையில் சிங்கராஜா மழைக்காடுகளின் குடவா அராவிலில் காணப்படுகின்றன.
# இலங்கை தங்க முதுகுத் தவளை

## சூழலியல்

இலங்கை தங்க முதுகுத் தவளையின் இயற்கை வாழிடம் வெப்பமண்டல தாழ் நிலப் பசுமையான காடுகள், நீரோடைகளின் கரைகள் மற்றும் சதுப்புநிலங்கள் ஆகும்.
# பக்சி நாயக்கு

** பக்சி நாயக்கு** (*>Baksi Nayak*) இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு செப்டம்பர் மாதம் முதல் 11 ஆம் தேதியன்று இவர் பிறந்தார். ஒடிசா மக்களவையில் ஒரு முறை நாடாளுமன்ற உறுப்பினராகப் பணியாற்றியுள்ளார். 1971 ஆம் ஆண்டு நடைபெற்ற ஒடிசா மக்களவைத் தேர்தலில் இவர் புல்பானி மக்களவைத் தொகுதியில் போட்டியிட்டு ஒடிசா மக்களவைக்குத் தேர்ந்தெடுக்கப்பட்டார்.  
பக்சி நாயக்கு இளமோட்டி என்ற பெண்ணை திருமணம் செய்து கொண்டார்.  
ஒடிசா அரசியலில் சுதந்திராக் கட்சியின் உறுப்பினராகச் செயல்பட்டார்.  
1993 ஆம் ஆண்டு ஆகத்து மாதம் 13 ஆம் தேதியன்று தனது 70 ஆவது வயதில் பக்சி நாயக்கு காலமானார்.
# ஆண்குறியின் கரோனா

**ஆண்குறியின் கரோனா** அல்லது **ஆண்குறி மொட்டு முனைவளைவு** என்பது மனித ஆண்களில் ஆண்குறி மொட்டின் அடிப்பகுதியில் (இது ஆண்குறியின் முடிவாகும்) உருவாகும் வட்டமான விளிம்பு அல்லது விரிவு ஆகும். ஆண்குறியின் முன்தோல் (அல்லது முன்தோல் குறுக்கம்) பின்னோக்கி இழுக்கப்படும்போது (பின்வாங்கப்பட்டது) ஆணுறுப்பின் தோற்றமானது விருத்தசேதனம் செய்யப்படாத மற்றும் விருத்தசேதனம் செய்யப்பட்ட ஆண்களுக்கு இடையே பெரும்பாலும் சற்று வித்தியாசமாக இருக்கும். விருத்தசேதனம் செய்யப்பட்ட ஒரு ஆணின் முன்தோல் குறைக்கப்படும் அல்லது அகற்றப்படும். இது பல கலாச்சாரங்கள் அல்லது நாடுகளில் செய்யப்படும் மிகவும் பொதுவான (மருத்துவ அறுவை சிகிச்சை) செயல்முறையாகும். இது பெரும்பாலும் பிறந்த சில நாட்களில் செய்யப்படுகிறது. நுனித்தோல் முழுவதுமாக அகற்றப்பட்டால், கரோனா எப்போதும் வெளிப்படையாய் தெரியும். முன்தோல் குறுக்கமாக இருந்தால், முன்னோக்கி (உள்வாங்கப்படாத) நிலையில் இருக்கும் போது, கரோனா சற்று நுனித்தோலால் மூடப்பட்டிருக்கும்.  
ஆணுறுப்பின் கழுத்து என்று அழைக்கப்படும் ஒரு சீதமென்சவ்வில் மொட்டு முனைவளைவு தொங்குகிறது. கரோனாவின் விளிம்பில் அதிக எண்ணிக்கையிலான நரம்பு முனைகள் உள்ளன; இது ஆண்குறி மொட்டு மிகவும் பாலியல் உணர்திறன் கொண்ட பகுதியாகும்.
# ஆண்குறியின் கரோனா

## உடற்கூறியல்

### வளர்ச்சி

ஆண் கருவின் வளர்ச்சியின் போது, மேல்தோலில் ஒரு தடிமன் (தோலின் வெளிப்புற அடுக்கு) வளரும் ஆண்குறி மொட்டின் அடிப்பகுதியைச் சுற்றி தோன்றும். தோலின் தடிமனான ஆண்குறி மொட்டிலிருந்து பிரிந்து, முன்தோலை உருவாக்குகிறது.
# ஆண்குறியின் கரோனா

## உடற்கூறியல்

### நாளப்பெருக்கம்

மொட்டு முனைவளைவு மற்றும் கழுத்து ஆகியவை ஆண்குறியின் நாளப்பெருக்கம் செய்யப்பட்ட பகுதிகள். முன்புற மற்றும் முதுகுப்புற ஆண்குறியின் தமனிகள் ஆண்குறி மொட்டில் நுழைவதற்கு முன்பு கழுத்தில் ஒன்றிணைகின்றன.
# ஆண்குறியின் கரோனா

## உடற்கூறியல்

### இரத்த ஓட்டம்

மொட்டு முனைவளைவு மற்றும் தண்டு ஆகியவை ஆண்குறியின் மிகவும் குருதிக்குழல் செய்யப்பட்ட பகுதிகள், அதாவது அவை நல்ல இரத்த விநியோகிக்கும் பல இரத்த நாளங்களைக் கொண்டுள்ளன.
# ஆண்குறியின் கரோனா

## உடற்கூறியல்

### நரம்பு முனைகள்

கரோனாவின் சுற்றளவு (விளிம்பு), கீழ்ப்பகுதி ஆகியவை பல வகையான நரம்பு முடிவுகளால் அடர்த்தியாக கண்டுபிடிக்கப்படுகின்றன . கரோனா என்பது ஆண்குறிக்கு பாலுறவு வகையில் மகிழ்வுண்டாக்குகிற பகுதியாகும். இந்த பகுதி தூண்டுதலுக்கு மிகவும் உணர்திறன் கொண்ட பகுதியாகவும்; உச்சக்கட்ட பாலியல் இன்பத்தின் பகுதியாகவும் இருக்கிறது.
# குருசரண் நாயக்கு

** குருசரண் நாயக்கு** (*Gurucharan Naik*) இந்தியாவைச் சேர்ந்த ஓர் அரசியல்வாதியாவார். 1919 ஆம் ஆண்டு சனவரி மாதம் முதல் 24 ஆம் தேதியன்று ஒரிசா மாநிலம் கேந்துசர் மாவட்டம் மகாதேவ்நாசா கிராமத்தில் இவர் பிறந்தார். ஒடிசா மக்களவையில் ஒரு முறை நாடாளுமன்ற உறுப்பினராகப் பணியாற்றியுள்ளார். 1967 ஆம் ஆண்டு நடைபெற்ற ஒடிசா மக்களவைத் தேர்தலில் இவர் கியோஞ்சர் மக்களவைத் தொகுதியில் போட்டியிட்டு ஒடிசா மக்களவைக்குத் தேர்ந்தெடுக்கப்பட்டார்.  
குருசரண் நாயக்கு அன்னபூர்ணா என்ற பெண்ணை திருமணம் செய்து கொண்டார்.  
ஒடிசா அரசியலில் சுதந்திராக் கட்சியின் உறுப்பினராகச் செயல்பட்டார்.  
1986 ஆம் ஆண்டு பிப்ரவரி மாதம் 14 ஆம் தேதியன்று குருசரண் நாயக்கு காலமானார்.
# சிவப்பா நாயக்கர்

**சிவப்பா நாயக்கர்**, கேளடியை ஆண்ட நாயக்க மன்னர்களுள் மிகவும் புகழ் பெற்றவராவார். இவர் கி.பி 1645 தொடக்கம் 1660 வரையான காலப்பகுதியில் ஆட்சிப்பொறுப்பில் இருந்தார். இவர் சிறந்த நிர்வாகத் திறமையும் போர்த் திறமையும் பெற்று விளங்கியவர்.
# சிவப்பா நாயக்கர்

## வெற்றிகள்

வேலூரில் இருந்து ஆட்சி செய்த விஜயநகரப் பேரரசின் கடைசி ஆட்சியாளரான மூன்றாம் ஸ்ரீரங்கா பீஜப்பூர் சுல்தானகத்தால் தோற்கடிக்கப்பட்டு சிவப்பாவிடம் அடைக்கலம் புகுந்தார். இதன் காரணமாக பிஜாப்பூர், கோல்கொண்டா சுல்தான்களோடு போர் புரிந்து தார்வாடு பகுதியை கைப்பற்றினர்.
மங்களூர், குந்தாபுரா, ஹொன்னாவர் போன்ற
கடலோரப் பகுதியில் உள்ள போர்த்துகீசிய
துறைமுகங்கள் கைப்பற்றி கர்நாடக பகுதியில் உள்ள போர்த்துகீசிய அரசியல் அதிகாரத்தை அழித்தார்.
# சிவப்பா நாயக்கர்

## கட்டிடக்கலை

சிவப்பா நாயக்கரால், சந்திரகிரி, பேக்கல், மங்களூர், ஆரிக்கடி மற்றும் அட்கா பகுதிகளில் கோட்டைகள் கட்டப்பட்டன.
, கர்நாடகம்]]  
, சிவப்பா நாயக்கர் கட்டியது.]]
# கோலாலம்பூர் பெவிலியன்

**கோலாலம்பூர் பெவிலியன்** (ஆங்கிலம்: *Pavilion Kuala Lumpur*) மலேசியா, கோலாலம்பூர், புக்கிட் பிந்தாங் மாவட்டத்தில் அமைந்துள்ள ஒரு வணிக மையம் ஆகும்.
# கோலாலம்பூர் பெவிலியன்

## வரலாறு

ஒரு காலக்கட்டத்தில், கோலாலம்பூர் பெவிலியன் வளாகத்தில்; கோலாலம்பூரில் மிகப் பழைமை வாய்ந்த பள்ளியான **புக்கிட் பிந்தாங் பெண்கள் உயர்நிலைப் பள்ளி** *(Bukit Bintang Girls' School)* இருந்தது. 2000-ஆம் ஆண்டில் புக்கிட் பிந்தாங் வளாகம் உருவாக்கப்பட்ட போது புக்கிட் பிந்தாங் பெண்கள் உயர்நிலைப் பள்ளி செராஸ் பகுதிக்கு மாற்றம் செய்யப்பட்டு செரி பிந்தாங் உத்தாரா பள்ளி என மறுபெயரிடப்பட்டது.
# நரியம்பாறை புதியகாவு தேவி கோயில்

**நரியம்பாறை புதியகாவு தேவி கோயில்** இந்தியாவின் கேரள மாநிலம் இடுக்கி மாவட்டத்தில் கட்டப்பனாவிற்கு அருகில் நரியம்பாறையில் அமைந்துள்ள ஒரு இந்துக் கோயிலாகும். இக்கோயில் கட்டப்பனா - குட்டிக்கானம் மாநில நெடுஞ்சாலையில் கட்டப்பனாவில் இருந்து சுமார் 3 கி.மீ. தொலைவில் அமைந்துள்ளது.
# நரியம்பாறை புதியகாவு தேவி கோயில்

## வரலாறு

இக்கோயில் கல்லூரத் குடும்பத்தாரின் குடும்பக்கோயிலாகும். இது வைக்கம் மூத்தேடத்து தேவி கோயிலுடன் தொடர்புடையது. அது தொடர்பாக ஒரு கதை உள்ளது. கல்லூரத் குடும்பத்தாரின் மூத்த உறுப்பினரான கௌரி குட்டப்பனின் தாத்தா மூத்தேடத்து தேவியின் தீவிர விசுவாசி ஆவார். அத்துடன் அவர் மூத்தேடத்து தேவி கோயிலின் *வெளிச்சப்பாடும்* ஆவார். அவருக்குப் பின் அடுத்த தலைமுறையினர் வெளிச்சப்படு பதவியை ஏற்கவில்லை. அச்சூழலில் தாத்தா இறந்த பிறகு, கௌரி குட்டப்பன் தனது வாளைப் பெற்றார்.  
குட்டப்பனுடன் திருமணமான பின்பு கௌரி கட்டப்பனாவில் குடியேறினார். இந்தக் காலக்கட்டத்தில்தான் கௌரி குட்டப்பன் தீபம் ஏற்றி வாளை வழிபட ஆரம்பித்தார். அப்போது அவர்கள் நோய், வறுமை போன்ற பிரச்சனைகளை எதிர்கொண்டனர். ஆதலால் மறைந்த குட்டப்பன் தேவபிரசன்னம் நடத்தினார். அப்போது தேவி காட்சி தந்தார். தேவிக்கு வீட்டிற்கு வெளியில் தங்குமிடம் தேவைப்பட்டது. எனவே 20 ஆம் நூற்றாண்டின் முற்பகுதியில், மறைந்த குட்டப்பன் ஒரு சிறிய கட்டிடத்தை கட்டினார். இருப்பினும் அவருக்கு முறையாக ஒரு கோயில் கட்டவேண்டும் என்ற விருப்பம் இருந்தது.  
1989ஆம் ஆண்டு கே.கே.தங்கப்பன் தலைமையில் கல்லூரத் குடும்பத்தினர் புதிய கோயிலைக் கட்டினர். அக்குடும்பத்தின் உறுப்பினர்கள் கோயிலை நிர்வகிப்பதில் பொதுமக்களையும் ஈடுபடுத்தினர். 51 அண்டை வீட்டாரை நிர்வாகக் குழுவாகத் தேர்ந்தெடுத்தனர்.
# நரியம்பாறை புதியகாவு தேவி கோயில்

## திருவிழாக்கள்

இக்கோயிலில் பிப்ரவரி மற்றும் மார்ச் மாதங்களில் நடைபெறுகின்ற கும்ப பரணி விழா மிகவும் குறிப்பிடத்தக்க திருவிழாவாகும்.
# அபிமன்யு ராத்து

**அபிமன்யு ராத்து** (*Abhimanyu Rath*) இந்தியாவைச் சேர்ந்த ஓர் அரசியல்வாதியாவார். 1921 ஆம் ஆண்டு மார்ச்சு மாதம் 13 ஆம் தேதியன்று இவர் பிறந்தார். ஒடிசா அரசியலில் அகில இந்திய கணதந்திர பரிசத்து கட்சியில் உறுப்பினராகச் செயல்பட்டார். இக்கட்சியின் பிரதிநிதியாக இந்திய நாடாளுமன்றத்தின் மேலவையான மாநிலங்களவையில் உறுப்பினராக இருந்தார். 1956 ஆம் ஆண்டில் நடைபெற்ற ஒடிசா மக்களவை தேர்தலில் அபிமன்யு ராத்து போட்டியிட்டு ஒரு நாடாளுமன்ற உறுப்பினராகத் தேற்ந்தெடுக்கப்பட்டார்.
# பரோ-புயான்

**பரோ-புயான்கள்** (*Baro-Bhuyans*) (அல்லது **பரோ-புயான் ராஜ்** , **பரோ-பூயன்கள்** மற்றும் **பரோ-புய்யன்கள்** ) இடைக்காலத்தின் பிற்பகுதியிலும் நவீன காலத்தின் தொடக்கத்திலும் அசாம் மற்றும் வங்காளத்தில் சிப்பாய்-நில உரிமையாளர்களின் கூட்டமைப்புகளாக இருந்தனர். கூட்டமைப்புகள் தளர்வான சுயாதீன நிறுவனங்களைக் கொண்டிருந்தன, ஒவ்வொன்றும் ஒரு போர்வீரர் தலைவர் அல்லது ஒரு நிலப்பிரபு ( ஜமீந்தார் ) தலைமையில். பரோ-புயான் அசாம் மற்றும் வங்காளம் ஆகிய இரண்டுக்கும் தனித்துவமானது. மேலும், உத்தரப் பிரதேசம் மற்றும் பிகாரின் புய்ஹார் பாரம்பரியத்திலிருந்து வேறுபட்டது. அசாமில் இந்த நிகழ்வு 13 ஆம் நூற்றாண்டில் கியாசுதீன் இவாஜ் ஷாவின் படையெடுப்பை எதிர்த்தபோதும், வங்காளத்தில் 16ஆம் நூற்றாண்டில் முகலாய ஆட்சியை எதிர்த்தபோதும் முக்கியத்துவம் பெற்றது.
# பரோ-புயான்

## பின்னணி

பரோ என்பது பன்னிரெண்டு என்ற எண்ணைக் குறிக்கிறது. ஆனால் பொதுவாக பன்னிரெண்டுக்கும் மேற்பட்ட தலைவர்கள் அல்லது நிலப்பிரபுக்கள் இருந்தனர். மேலும் பரோ என்ற சொல் பலரைக் குறிக்கிறது. இவ்வாறு, *புயான்-ராஜ்* என்பது தனிப்பட்ட புயான்களை குறிக்கிறது, அதேசமயம் பரோ-புயான் அவர்கள் உருவாக்கிய தற்காலிக கூட்டமைப்புகளைக் குறிக்கிறது. வெளிப்புற சக்திகளால் தங்கள் பகுதியின் மீது ஆக்கிரமிப்பு நடந்த காலங்களில், அவர்கள் பொதுவாக ஆக்கிரமிப்பாளரை வெளியேற்றுவதில் தங்கள் பகுதி ஆட்சியாளர்களுக்கு ஒத்துழைத்தனர். சமாதான காலத்தில், அவர்கள் தங்கள் இறையாண்மையைப் பாதுகாத்தனர். ஒரு வலிமையான அரசன் முன்னிலையில், அவர்கள் தங்கள் விசுவாசத்தை வழங்கினர். பொதுவாக அவர்கள் ஒவ்வொருவரும் காக்கலா எனப்படும் கிராமக்குழுவின் கட்டுப்பாட்டில் இருந்தனர். அவர்களில் அதிக சக்தி வாய்ந்தவர்கள் தங்களை *ராஜா* என்று அழைத்துக் கொண்டர். புயான்களின் ஆட்சியாளர்கள் வெவ்வேறு இன, மத அல்லது சமூக பின்னணியைச் சேர்ந்தவர்கள்.  
13 ஆம் நூற்றாண்டில் பிரம்மபுத்திரா பள்ளத்தாக்கில் பரோ-புயான் *ராஜ்* (கூட்டமைப்பு) அமைப்பு குட்டித் தலைவர்களிடமிருந்து உருவானது (பழைய காமரூப மாநிலத்தின் மீதமுள்ள பகுதிகள்). இவர்கள் அடிக்கடி வெளிநாட்டு படையெடுப்புகளை எதிர்த்தனர் (13 ஆம் நூற்றாண்டில் கியாசுதீன் இவாஜ் ஷா), அந்நிய ஆட்சியை அகற்றினர் (16 ஆம் நூற்றாண்டில் உசைன் ஷா ) மற்றும் சில சமயங்களில் அரச அதிகாரத்தை (14 ஆம் நூற்றாண்டில் காமதா இராச்சியம் ) கைப்பற்றினர். இவர்கள் பிரம்மபுத்திரா ஆற்றின் தென் கரையில் திமாசா ராச்சியத்தின் மேற்கே பகுதியையும், வடக்கரையில் உள்ள சுதியா இராச்சியத்தின் மேற்கே பகுதியையும் ஆக்கிரமித்தனர். நகாமோ, தர்ரங் மற்றும் சோணித்பூர் மாவட்டங்களின் பகுதிகள் இதில் அடங்கும். பின்னர், பரோ புயான் அதிகாரம் 16 ஆம் நூற்றாண்டில் முடிவடைந்தது, ஏனெனில் அவை திமாசா ராச்சியத்திற்கும் மேற்கில் காமதா இராச்சியத்திற்கும் இடையில் சிக்கிகொண்டு, கிழக்கில் விரிவடைந்து வந்த அகோம் இராச்சியத்தால் மெதுவாக ஆதிக்கம் செலுத்தப்பட்டன.  
வங்காளத்தில், 16 ஆம் நூற்றாண்டில் சோனார்கானின் இசா கான் தலைமையிலான மிக முக்கியமான பரோ-புயான் கூட்டமைப்பு, இப்பகுதியில் வங்காள சுல்தானகத்தின் சிதைவின் போது முகலாய விரிவாக்கத்திற்கு எதிர்ப்பாக உருவானது. இவர்கள் பதியின் நிலத்தையும் வங்காளத்தின் பிற பகுதிகளையும் பன்னிரண்டு நிர்வாக அலகுகளாக பிரித்தனர். பரோ-புயான்கள் படிப்படியாக முகலாய ஆதிக்கத்திற்கு அடிபணிந்து இறுதியில் வங்காள சுபாவின் ஆளுநரான முதலாம் இசுலாம் கானின் தலைமையில் பேரரசர் ஜஹாங்கீர் ஆட்சியின் போது கட்டுப்பாட்டை இழந்தனர்.
# ஆசிய மரத் தேரை

**இரெண்டாபியா கோசி** (*Rentapia hosii*), எனும் பௌளெஞ்சர் ஆசிய மரத்தேரை, பொதுவான மரத் தேரை, மலேசியப் பழுப்பு தேரை, பழுப்பு வனத் தேரை என்றும் அழைக்கப்படுகிறது. இது *பபோனிடே* குடும்பத்தில் உள்ள தேரை சிற்றினம் ஆகும்.  
*இரெண்டாபியா கோசி* என்பது க்கும் குறைவான உயரத்தில் உள்ள பெரிய தாழ் நில ஆறு, காடு உள்ளிட்ட பிற அடர்ந்த வனப்பகுதியில் காணப்படும் மரத்தேரை ஆகும். இது தெளிவான காடுகளில் இனப்பெருக்கம் செய்கிறது. உருமாற்றத்திற்குப் பிறகு, இளம் தவளைகளில் சுற்றியுள்ள காடுகளில் பரவி, படிப்படியாக மரத்தில் தமது வாழ்க்கையினைத் துவங்குகிறது.
# எம். பி. என். சேதுராமன்

**எம். பி. என். சேதுராமன்** ( இறப்பு:27 அக்டோபர் 2000) தமிழ்நாடு, மதுரையைச் சேர்ந்த நாதசுவர இசைக் கலைஞர் ஆவார்.
# எம். பி. என். சேதுராமன்

## ஆரம்பகால வாழ்க்கை

நடேசன் பிள்ளை, சம்பூர்ணம் தம்பத்யினருக்கு மகனாகப் பிறந்தார். தனது தந்தையாரிடம் நாதசுவர இசையினைப் பயின்றார். தனது தம்பி எம். பி. என். பொன்னுசாமியுடன் இணைந்து இசை நிகழ்ச்சிகளை செய்யத் தொடங்கினார். தில்லானா மோகனாம்பாள் திரைப்படத்தில் தனது சகோதரருடன் நாகஸ்வர இசையை வாசித்து அதிகக் கவனம் பெற்றார்.
# எம். பி. என். சேதுராமன்

## விருதுகள்

- கலைமாமணி விருது, வழங்கியது: தமிழக அரசு
# என். கே. கே. பி. ராஜா

**என். கே. கே. பி. ராஜா** (*N. K. K. P. Raja*) 1966 ஆம் ஆண்டு மார்ச் மாதம் 8ஆம் நாள் பிறந்தார். இவர் ஓர் இந்திய அரசியல்வாதி ஆவார்.இவர் 2006ஆம் ஆண்டு முதல் 2008ஆம் ஆண்டு வரை மு. கருணாநிதி அமைச்சரவையில் தமிழ்நாடு ஜவுளி மற்றும் கைத்தறி அமைச்சராகப் பணியாற்றினார். இவர் 1996 ஆம் ஆண்டு முதல் 2001 ஆம் ஆண்டு வரை் கருணாநிதி அமைச்சரவையில் இதே இலாகாவை வகித்த முன்னாள் அமைச்சரான என்.கே.கே.பெரியசாமியின் மகனாவார் . இவர் தமிழ்நாட்டில் ஈரோடு தொகுதியை பிரதிநிதித்துவப்படுத்தும் 13 ஆவது தமிழ்நாடு சட்டமன்றத்தின் உறுப்பினராகவும், திராவிட முன்னேற்றக் கழகத்தின் அரசியல் கட்சியின் உறுப்பினராகவும் உள்ளார்.
# என். கே. கே. பி. ராஜா

## சர்ச்சைகள்

2008ஆம் ஆண்டு சூன் மாதத்தில் ஒரு வயதான தம்பதியினரை NKKP ராஜா தொலைபேசியில் அழைத்து, தங்கள் நிலத்தை இவருடைய ஆட்களுக்கு ஆதரவாகப் பதிவு செய்யும்படி கேட்டுக் கொண்டார்கள். சொத்துக் கோரிக்கை தொடர்பாக கடத்தப்பட்டதில் ராஜா மேலும் ஒரு சிலருக்கு பங்கு இருப்பதாக இவர்களை குற்றம் சாட்டினர். வயதான தம்பதியினர் தங்கள் பேரக்குழந்தைகளின் உயிருக்கு ஆபத்து இருப்பதாகக் கூறி ஒரு குறிப்பையும் தாக்கல் செய்தனர்.  
2008 ஆம் ஆண்டுஆகஸ்ட் மாதம்இவர் மாநில அமைச்சரவையில் இருந்து நீக்கப்பட்டார். 2009 ஆம் ஆண்டு அக்டோபர் மாதம் இவர் இத் தம்பதியரின் மகன் சிவபாலனுடன் கடுமையான தகராறில் ஈடுபட்டார். ராஜா மற்றும் சிவபாலன் இருவரும் காயங்களுடன் மருத்துவமனையில் அனுமதிக்கப்பட்டனர். இவர்கள் இருவரும் மற்றவர்களால் தாக்கப்பட்டதாகக் குற்றம் சாட்டி, அவர்கள் மீது காவல்துறையினர் வழக்குப் பதிவு செய்தனர். அக்டோபர் 26,2009இல் இவர் திமுகவின் முதன்மை உறுப்பினர் பதவியில் இருந்து நீக்கப்பட்டார்.
# தூ. கோ. ராகவாச்சாரி

**டிஜிஆர்** மற்றும் **ஆச்சார்யா** என்ற புனைபெயர்களால் அறியப்பட்ட **தூத்துக்குடி கோவிந்தாச்சாரி ராகவாச்சாரி** 1940கள் மற்றும் 1950களில் தமிழகத் திரைப்படத்துறையில் தீவிரமாக இயங்கிய ஒரு இந்திய திரைப்பட படைப்பாளியும் வழக்கறிஞரும் ஆவார்.
# தூ. கோ. ராகவாச்சாரி

## தனிப்பட்ட வாழ்க்கை

டிஜிஆர் என்று அழைக்கபட்ட, தூத்துக்குடி கோவிந்தாச்சாரி ராகவாச்சாரி ஒரு ஐயங்கார் குடும்ப்பதில் பிறந்தவர். சமசுகிருதத்திலும், ஆங்கிலத்திலும் அறிஞரான இவர், சென்னை உயர் நீதிமன்றத்தில் வழக்கறிஞராக இருந்தார், மேலும் நுண்கலைகளில் ஆழ்ந்த அறிவைப் பெற்றிருந்தார். ராகவாச்சாரி ராஜலட்சுமியை மணந்தார், இந்த இணையருக்கு டி. ஆர். கோவிந்தாச்சாரி என்ற மகன் இருந்தார்.
# தூ. கோ. ராகவாச்சாரி

## தொழில்

அந்த நேரத்தில் இந்தியாவில் திரைப்படம் விலக்கப்பட்ட ஒன்றாகக் கருதப்பட்டதால், ராகவாச்சாரி அநாமதேயமாகவும், அங்கீகாரம் பெறாமலும் படங்களில் பணியாற்றினார். பம்மல் சம்பந்த முதலியாரின் நாடகத்தை அடிப்படையாகக் கொண்டு *ரத்னவல்லி* (1935) திரைப்படத்திற்கு இவர் திரைக்கதை எழுதினார். *ரிஷ்யசிருங்கர்* (1941) திரைப்படத்தை எழுதி, இயக்கினார், இருப்பினும் இயக்கிய பெருமை தயாரிப்பாளர் எஸ். சௌந்தரராஜனுக்கு மட்டுமே வழங்கப்பட்டது. ராகவாச்சாரி பணிபுரிந்த முதல் திரைப்படம் ஜெமினி ஸ்டூடியோவின் *மங்கம்மா சபதம்* (1943), எஸ். எஸ். வாசனால் தயாரிக்கப்பட்டது, இதில் இவர் "ஆச்சார்யா" என்ற பெயரால் குறிப்பிடப்பட்டார். பின்னர் இவர் மற்றொரு ஜெமினி திரைப்படமான *சந்திரலேகாவை* (1948) இயக்க ஒப்பந்தம் செய்யப்பட்டார், ராகவாச்சாரி படத்தின் பெரும்பகுதியை படமாக்கிய நிலையில், வாசனுடனான ஏற்பட்ட கருத்து வேறுபாட்டால் படத்தில் இருந்து விலகினார். இதனால் வாசனே படத்தை முடித்தார். இருந்தபோதிலும், திரைப்படம் வெற்றியடைந்தது, மேலும் இருவரும் *அபூர்வ சகோதரர்கள்* (1949) படத்திற்காக மீண்டும் இணைந்தனர், அதில் ராகவாச்சாரி மீண்டும் "ஆச்சார்யா" என்ற புனைபெயரில் இயங்கினார். பின்னர் இவர் மாடர்ன் தியேட்டர்சுக்காக *கல்யாணி* (1952) என்ற படத்தை இயக்கத் தொடங்கினார், ராகவாச்சாரி காசநோயால் பாதிக்கப்பட்டதால் பின்னர் ஒளிப்பதிவாளர் எம். மஸ்தான் இயக்கும் பொறுப்பேற்றார்; இருவரும் இயக்குநர் என்ற பெருமையை அப்படத்தில் பெற்றனர். ராகவாச்சாரி, ஆர் .எம். கிருஷ்ணசாமி இயக்கிய *டாக்டர் சாவித்திரி* (1955) என்ற படத்தையும் இணைந்து எழுதினார்.
# தூ. கோ. ராகவாச்சாரி

## நோயும் இறப்பும்

ராகவாச்சாரி உடல்நலக் குறைவால் திரையுலகில் இருந்து ஒதுங்கினார். இவர் 1960 களின் முற்பகுதியில் காசநோயால் பாதிக்கப்பட்டு அதனால் இறந்தார்.
# உலகத் தமிழ்ப் பண்பாட்டு மையம்

**உலகத் தமிழ்ப் பண்பாட்டு மையம்** (*World Center for Tamil Culture*) என்பது இந்தியாவில் தமிழ்நாட்டில் கோயம்புத்தூரில் தமிழ் வளர்ச்சியினை நோக்கமாகக் கொண்டு செயல்படும் நிறுவனம் ஆகும்.
# உலகத் தமிழ்ப் பண்பாட்டு மையம்

## தோற்றம்

தமிழின் வளம் தமிழர் நலம் என்னும் நோக்கோடு கோயம்புத்தூரைச் சார்ந்த கல்வியாளர் மருத்துவர் பழனி நல்லசாமி கோயம்புத்தூரில் 2013ஆம் ஆண்டு மார்ச்சு மாதம் 19ஆம் நாள் தொடங்கிய தமிழ்த் தொண்டு நிறுவனம் இதுவாகும்.
# உலகத் தமிழ்ப் பண்பாட்டு மையம்

## நோக்கம்

உலகத் தமிழ்ப் பண்பாட்டு மையத்தின் நோக்கமாக,
- இலக்கியம் மற்றும் பண்பாட்டியல் சந்திப்புகளை நடத்துதல்
- தமிழ் நூல் வெளியீடு
- சிறந்த தமிழறிஞர் ஒருவர், சிறந்த தமிழ்ப் படைப்பாளி ஒருவர், வளரும் தலைமுறைத் தமிழார்வ அறிவியல்/ஊடகப் படைப்பாளி ஒருவர் என மூவருக்கு ஆண்டு தோறும் விருது வழங்குதல்
# உலகத் தமிழ்ப் பண்பாட்டு மையம்

## விருது

| ஆண்டு | விருது | விருது பெற்றவர் |
| --- | --- | --- |
| 2013 | முதன்மை விருது | கா மீனாட்சி சுந்தரனார்
கி. ராஜ நாராயணன் |
| 2014 | தமிழறிஞர் விருது | ப. மருதநாயகம் |
| பிறதுறை வல்லுனர் விருது | இரா. கலைக்கோவன் |  |
| படைப்பாளி விருது | பூமணி |  |
| 2015 | தமிழறிஞர் விருது | கா. செல்லப்பன் |
| பிறதுறை வல்லுனர் விருது | திருப்பூர் கிருஷ்ணன் |  |
| படைப்பாளி விருது | இரா.பூபாலன் |  |
| 2016 | தமிழறிஞர் விருது | தொ. பரமசிவன் |
| பிறதுறை வல்லுனர் விருது | சு. தியடோர் பாஸ்கரன் |  |
| படைப்பாளி விருது | சிவசங்கரி |  |
| 2017 | தமிழறிஞர் விருது | சிலம்பொலி செல்லப்பன் |
| பிறதுறை வல்லுனர் விருது | க. மணி |  |
| படைப்பாளி விருது | வண்ணநிலவன் |  |
| 2018 | தமிழறிஞர் விருது | ம. பெ. சீனிவாசன் |
| பிறதுறை வல்லுனர் விருது | கி. முத்துச்செழியன் |  |
| படைப்பாளி விருது | கு. சின்னப்ப பாரதி |  |
| 2019 | தமிழறிஞர் விருது | தெ. ஞானசுந்தரம் |
| பிறதுறை வல்லுனர் விருது | செ. இராசு |  |
| படைப்பாளி விருது | இமையம் |  |
| தனிநாயக அடிகள் அயலகத் தமிழ் விருது | அழகப்பா ராம்மோகன், சிக்காகோ |  |
| சிறப்பு விருதுகள் | க. ரத்னம் |  |
| பெ. சுப்பிரமணியன் |  |  |
| இரா. முத்துநாகு |  |  |
| 2020 | வழங்கப்படவில்லை |  |
| 2021 | உ.வே.சா. தமிழறிஞர் விருது | இ. சுந்தரமூர்த்தி |
| டாக்டர் நல்ல பழனிசாமி பிறதுறைத் தமிழ்த் தொண்டர் விருது | சா. பாலுசாமி (பாரதிபுத்திரன்) |  |
| பெரியசாமித் தூரன் தமிழ்ப் படைப்பாளி விருது | ச. பாலமுருகன் |  |
| சிறப்பு விருதுகள் | ப. அருளி |  |
| சூர்யகாந்தன் |  |  |
| எழுத்தாளர் தமிழ்மகன் |  |  |
| 2022 | உ.வே.சா. தமிழறிஞர் விருது | சிற்பி பாலசுப்பிரமணியம் |
| டாக்டர் நல்ல பழனிசாமி பிறதுறைத் தமிழ்த் தொண்டர் விருது | கு. வி. கிருஷ்ணமூர்த்தி |  |
| பெரியசாமித் தூரன் படைப்பிலக்கிய விருது | ஆயிஷா இரா. நடராசன் |  |
| சிறப்பு விருது | பாரதி கிருஷ்ணகுமார் |  |
| கு. அசோக் குமார் |  |  |
| சு. வேணுகோபால் |  |  |
| 2023 | உ.வே.சா. தமிழறிஞர் விருது | சிற்பி பாலசுப்ரமணியம் |
| டாக்டர் நல்ல பழனிசாமி பிறதுறைத் தமிழ்த் தொண்டர் விருது | ஆ. இரா. வேங்கடாசலபதி |  |
| பெரியசாமித் தூரன் படைப்பிலக்கிய விருது | நாஞ்சில் நாடன் |  |
| சிறப்பு விருது | சு. சண்முகசுந்தரம் |  |
| ஆ. மணி |  |  |
| க. அம்சப்ரியா |  |  |
| 2024 | உ.வே.சா. தமிழறிஞர் விருது | அ. பாண்டுரங்கன் |
| டாக்டர் நல்ல பழனிசாமி பிறதுறைத் தமிழ்த் தொண்டர் விருது | த. வி. வெங்கடேஸ்வரன் |  |
| பெரியசாமித் தூரன் படைப்பிலக்கிய விருது | வண்ணதாசன் |  |
| சிறப்பு விருது | சொ. சேதுபதி |  |
| புன்னகை பூ ஜெயக்குமார் |  |  |
| சூலூர் ஆனந்தி | } |  |
# கல்வி நிறுவனம்

ஒரு **கல்வி நிறுவனம்** (educational institution) என்பது பாலர் பள்ளிகள், குழந்தை பராமரிப்பு, ஆரம்ப-தொடக்கப் பள்ளிகள், மேல்நிலை-உயர்நிலைப் பள்ளிகள் மற்றும் பல்கலைக்கழகங்கள் உள்ளிட்ட பல்வேறு வயதுடையவர்கள் கல்வி கற்கும் இடமாகும். இவை பல்வேறு வகையான கற்றல் சூழல்களையும் கற்றல் இடங்களையும் வழங்குகின்றன.
# கல்வி நிறுவனம்

## வகைகள்

கல்வி நிறுவனங்களின் வகைகள் பின்வருமாறு:
# கல்வி நிறுவனம்

## வகைகள்

### ஆரம்பகால குழந்தைப் பருவம்

- கைக்குழந்தை பள்ளி
- மழலையர் பள்ளி
- முன்பள்ளிக் கல்வி அல்லது நர்சரி
# கல்வி நிறுவனம்

## வகைகள்

### ஆரம்பக்கல்வி

- தொடக்கப் பள்ளி, தரம் அல்லது ஆரம்பப் பள்ளி
- இளையவர் பள்ளி
- நடுநிலைப் பள்ளி
- தயாரிப்பு பள்ளி (இலண்டன்)
# கல்வி நிறுவனம்

## வகைகள்

### இடைநிலைக் கல்வி

- அகாதமி (ஆங்கில பள்ளி)
- வயது வந்தோர் உயர்நிலைப் பள்ளி
- உறைவிடப் பள்ளி
- கல்லூரி நிறுவனம்
- விரிவான பள்ளி
- விரிவான பள்ளி (இங்கிலாந்து மற்றும் வேல்ஸ்)
- இலக்கணப்பள்ளி
- உடற்பயிற்சி கூடம் (பள்ளி)
- விடுதலைப் பள்ளி (இலண்டன்)
- இராணுவ உயர்நிலைப் பள்ளி
- மேல்நிலைப் பள்ளி அல்லது உயர்நிலைப் பள்ளி
- பணியாளர் கல்லூரி
- படமனைப் பள்ளி
- பல்கலைக்கழக தொழில்நுட்ப கல்லூரி
- பல்கலைக்கழகம்-ஆயத்த பள்ளி
- மேல்நிலைப் பள்ளி
# திரோங் அபோ

** திரோங் அபோ** (*Tirong Aboh*) இந்தியாவைச் சேர்ந்த ஓர் அரசியல்வாதியாவார். 1978 ஆம் ஆண்டு சனவரி மாதம் முதல் 20 ஆம் தேதியன்று அருணாச்சலப் பிரதேசம் மாநிலத்தில் இவர் பிறந்தார். 2014 ஆம் ஆண்டு நடைபெற்ற சட்டப்பேரவை தேர்தலில் கோன்சா மேற்கு தொகுதியில் வெற்றி பெற்ற திரோங் அபோ அருணாச்சலப் பிரதேச சட்டப்பேரவையில் 2014 ஆம் ஆண்டு மே மாதம் முதல் 2019 ஆம் ஆண்டு மே மாதம் 21 ஆம் தேதிவரை சட்டமன்ற உறுப்பினராக இருந்தார். அருணாசலப் பிரதேச அரசியலில் அருணாச்சலப்பிரதேச மக்கள் கட்சியின் உறுப்பினராகச் செயல்பட்டார். 21 மே 2019 ஆம் ஆண்டு மே மாதம் 21 ஆம் நாளன்று திராப் மாவட்டத்தின் போகபானி பகுதியில் இனந்தெரியாத தீவிரவாதிகளால் சுட்டுக் கொல்லப்பட்டார். இப்படுகொலையில் இறந்த 11 பேரில் இவரும் இவரது மகனும் அடங்குவர்.
# ஜிஜே 3991

**ஜிஜே 3991** *(GJ 3991)* ( கிளீசே **3991** மற்றும் ஜி **203-47** என்றும் அழைக்கப்படுகிறது) என்பது எர்குலெசு விண்மீன் தொகுப்பில் 24.2 ஒளி ஆண்டுகள் தொலைவில் அமைந்துள்ள ஒரு இரும விண்மீன் அமைப்பு ஆகும். இது சூரியனின் பொருண்மையில் 20-30% கொண்ட செங்குறுமீனையும், சூரியனின் பொருண்மையில் தோராயமாக 50% கொண்ட வெண்குறுமீனையும் கொண்டுள்ளது. இரண்டு உறுப்புகளும் ஒன்றுக்கொன்று 0.11 வானியல் அலகுகள் மட்டுமே இறுக்கமான வட்டணையில் சுற்றுகின்றன. வட்டணை அலைவுநேரம் 14.71 நாட்கள் மட்டுமே. இவற்றின் சிறிய பிரிவின் காரணமாக, இரண்டு பொருட்களும் பார்வைக்கு ஒருபோதும் அகப்படுவதில்லை. ஜிஜே 3991ஏ விண்மீனின் ஆரத் திசைவேக மாற்றங்களிலிருந்து வெறுமனே கணிக்கப்படுகின்றன, இதனமைப்பை கதிர்நிரல்பதிவு இரும விண்மீன் அமைப்பாக மாற்றுகிறது.
# ஜிஜே 3991

## வெண்குறுமீன்

ஜிஜே 3991 பி விண்மீன் 1997 ஆம் ஆண்டில் வானியலாளர்கள் ஐ.என். இரீடு, ஜே. ஈ. கிசிசுs ஆகியோரால் GJ 3991ஏ வழி காணக்கூடிய குறிப்பிடத்தக்க ஆரத் திசைவேக மாறுபாடுகள் வழி அடையாளம் காணப்பட்டது, இருப்பினும் இரண்டாம் நிலை பொருளின் தன்மையை அடையாளம் காண முடியவில்லை. 1998ஆம் ஆண்டில், மற்றொரு குழுவான வானியலாளர்களால் இரண்டாம் நிலை குளிர் வெண்குறுமீனாக<nowiki/>த் தீர்மானிக்க முடிந்தது, சூரியன் போன்ற குறைந்த பொருண்மை விண்மீனுக்குப் பிறகு எஞ்சியிருக்கும் கச்சிதமான எச்சம் ஆற்றலுக்கான உறுப்புகளை இணைக்க முடியாது. ஜிஜே 3991 பி, சிரியஸ் பி, புரோசியோன் பி, வான் மானென் 2, எல்பி 145-141, 40 எரிடானி பி, சுட்டைன் 2051 பி, ஜி 240-72, கிளீசே 223.2 ஆகியவற்றுக்குப் பிறகு, இது 9வது அருகில் உள்ள வெண்குறுமீனாமாகும். இவற்றில், ஜிஜே 3991 பி என்பது மிகவும் குளிர்வானது மட்டுமல்ல, மற்றொரு விண்மீனுடன் குறுகிய கால வட்டனையில் உள்ள ஒரே விண்மீனாகும். ஜிஜே 3991 பி 6 பில்லியன் ஆண்டுகளுக்கு மேல் பழமையானது. இது இந்தப் பொருட்களிலேயே மிகவும் பழமையானது.
# ஜிஜே 3991

## மேலும் பார்க்கவும்

- 20-25 ஒளியாண்டுகளுக்குள் உள்ள விண்மீன் அமைப்புகளின் பட்டியல்
# போகன் ஈடே

**போகன் ஈடே** (*Boken Ete*) இந்தியாவைச் சேர்ந்த ஓர் அரசியல்வாதியாவார். அருணாச்சல பிரதேசத்தைச் சேர்ந்த இவர் ஓர் அரசு ஊழியராகவும் அறியப்படுகிறார். அருணாச்சல பிரதேச சட்டமன்றத்தில் சட்டமன்ற உறுப்பினராகப் பணியாற்றினார்.
# போகன் ஈடே

## வாழ்க்கைக் குறிப்பு

போகென் ஈடே 1922 ஆம் ஆண்டு மார்ச் மாதம் 1 ஆம் தேதியன்று மேற்கு சியாங்கில் உள்ள பெனேயில் பிறந்தார். 1958 ஆம் ஆண்டில் அசாம் ஆளுநரின் பாராட்டுச் சான்றிதழும், 1978 ஆம் ஆண்டில் கப்பற் படையின் ஆளுநர் பாராட்டுச் சான்றிதழும் இவருக்கு கிடைத்தன. 1978 ஆம் ஆண்டில் அலோங்கு ன்தெற்கு தொகுதியில் போட்டியிட்டு சுயேச்சை வேட்பாளராக அருணாச்சலப் பிரதேச சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார்.  
போகென் ஈடே 2020 ஆம் ஆண்டு சனவரி மாதம் 8 ஆம் தேதியன்று தனது 97 ஆவது வயதில் காலமானார்.
# முகமது வலியுல்லா

**முகமது வலியுல்லா** (*Mohamed Valiulla*) அல்லது (*M Valiulla*) (1899 - 19 டிசம்பர் 1960) இந்திய நாட்டினைச் சேர்ந்த அரசியல்வாதி ஆவார். 1948 ஆம் ஆண்டு முதல் 1950 ஆம் ஆண்டு வரை மைசூர் அரசியல் நிர்ணய சபையின் உறுப்பினராக இருந்தார். 1950 ஆம் ஆண்டு முதல் 1952 ஆம் ஆண்டு வரை மைசூர் சட்டமன்ற உறுப்பினராகவும், 1952 ஆம் ஆண்டு முதல் 1958 ஆம் ஆண்டு வரை மற்றும் 1958 ஆம் ஆண்டு முதல் 1960 ஆம் ஆண்டு வரை இரண்டு முறை மாநிலங்களவை ( இந்திய நாடாளுமன்றத்தின் மேல்சபை) உறுப்பினராகவும் பணியாற்றினார். இந்திய தேசிய காங்கிரசு கட்சியில் உறுப்பினராகவும் இருந்தார்.
# முகமது வலியுல்லா

## பதவி வகித்தது

| 1 | 1948 | 1950 | மைசூர் அரசியல் நிர்ணய சபை உறுப்பினர் |  |
| --- | --- | --- | --- | --- |
| 2 | 1950 | 1952 | மைசூர் சட்டமன்ற உறுப்பினர் |  |
| 3 | 1952 | 1958 | நாடாளுமன்ற உறுப்பினர் - மாநிலங்களவை |  |
| 4 | 1958 | 1960 | நாடாளுமன்ற உறுப்பினர் - மாநிலங்களவை | } |
# வரைவு:தெலுங்கு திரைத்துறையின் சிறந்த நடிகைக்கான தென்னிந்திய சர்வதேசத் திரைப்பட விருது

**சிறந்த நடிகைக்கான தென்னிந்திய சர்வதேச திரைப்பட விருது - தெலுங்கு** என்பது தென்னிந்திய சர்வதேசத் திரைப்பட விருதுகளின் ஒரு பகுதியாக தெலுங்கு திரைப்படங்களில் நடிக்கும் ஒரு நடிகையின் சிறந்த நடிப்பிற்காக வழங்கப்படும் ஒரு விருது. இது வருடம்தோறும் நடைபெறுகிறது, இந்த விருது நிகழ்ச்சி முதன்முதலில் 2011ல் வெளியான திரைப்படங்களுக்கு 2012ல் விருது வழங்கப்பட்டது.
# வரைவு:தெலுங்கு திரைத்துறையின் சிறந்த நடிகைக்கான தென்னிந்திய சர்வதேசத் திரைப்பட விருது

## வெற்றியாளர்கள்

| ஆண்டு | படம் | நடிகை | திரைப்படம் | மேற். |
| --- | --- | --- | --- | --- |
| 2011 | **விருது வழங்கப்படவில்லை** |  |  |  |
| 2012 | நயன்தாரா | *கிருஷ்ணம் வந்தே ஜகத்குரும்* |  |  |
| 2013 | தமன்னா பாட்டியா | *தடாக்கா* |  |  |
| 2014 | சமந்தா ருத் பிரபு | *மனம்* |  |  |
| 2015 | அனுஷ்கா ஷெட்டி | *ருத்ரமாதேவி* |  |  |
| 2016 | **விருது வழங்கப்படவில்லை** |  |  |  |
| 2017 | ரித்திகா சிங் | *குரு* |  |  |
| 2018 | சமந்தா ருத் பிரபு | *ரங்கஸ்தலம்* |  |  |
| 2019 | ரஷ்மிகா மந்தண்ணா | *டியர் காம்ரேட்* |  |  |
| 2020 | ஐஸ்வர்யா ராஜேஷ் | *வேல்ட் பேமஸ் லவர்* |  |  |
| 2021 | பூஜா ஹெக்டெ | *மோசட் எலிஜிபிளே பசேலோர்* |  |  |
| 2022 | மிருணால் தாக்கூர் | *சீதா ராமம்* | } |  |
# அகந்தா சீனிவாசு மூர்த்தி

**ஆர். அகந்தா சீனிவாசு மூர்த்தி** (*R. Akhanda Srinivas Murthy*) இந்திய நாட்டினைச் சேர்ந்த அரசியல்வாதியும் கர்நாடக சட்டமன்றத்தின் உறுப்பினரும் ஆவார். இவர் இந்திய தேசிய காங்கிரசு கட்சியின் உறுப்பினராகப் போட்டியிட்டு புலகேசிநகரா என்ற கர்நாடகா மாநில சட்டமன்றத் தொகுதியின் பிரதிநிதியாகத் தேர்ந்தெடுக்கப்பட்டார். இவர் முன்னதாக 2013 ஆம் ஆண்டு முதல் 2018 ஆம் ஆண்டு வரை சனதா தளம் (சமயச்சார்பற்ற) கட்சியின் உறுப்பினராகவும் தொகுதியின் பிரதிநிதியாகவும் இருந்தார். அதைத் தொடர்ந்து இந்திய தேசிய காங்கிரசு கட்சியில் சேர பதவி விலகினார். மேலும் இரண்டாவது முறையாக அதிக வாக்கு வித்தியாசத்தில் தேர்ந்தெடுக்கப்பட்டார். 2018 ஆம் ஆண்டு கர்நாடக சட்டப் பேரவைத் தேர்தலில் போட்டியிட்டு வெற்றி பெற்றார்.  
2020 ஆம் ஆண்டு ஆகத்து மாதத்தில், மூர்த்தியின் மருமகனால் பகிரப்பட்டதாகக் கூறப்படும் முகம்மது நபி பற்றிய ஒரு எரிச்சலூட்டும் முகநூல் இடுகையால் தூண்டப்பட்ட ஒரு வன்முறைக் கலவரம் பெங்களூர் நகரில் வெடித்தது.  
2023 ஆம் ஆண்டு ஏப்ரல் மாதம் 16 ஆம் தேதியன்று, மூர்த்தி 2023 கர்நாடகா சட்டமன்றத் தேர்தலுக்கான அனுமதி மறுக்கப்பட்டதால் புலகேசிநகரா தொகுதியில் இருந்து இந்திய தேசிய காங்கிரசு கட்சியின் சட்டமன்ற உறுப்பினர் பதவியை விட்டு விலகினார்.
# தசங்லு புல்

** தசங்லு புல்** (*Dasanglu Pul*) இந்தியாவைச் சேர்ந்த ஓர் அரசியல்வாதியாவார். அருணாச்சலப் பிரதேச மாநிலத்தில் பாரதிய சனதா கட்சியின் உறுப்பினராக இவர் செயல்பட்டார். 2016 ஆம் ஆண்டு நடைபெற்ற அருணாச்சலப் பிரதேச சட்டப்பேரவை தேர்தலில் அயுலியாங்கு சட்டமன்றத் தொகுதியில் போட்டியிட்டு வெற்றி பெற்ற தசங்லு புல் அருணாச்சலப் பிரதேச சட்டமன்ற உறுப்பினராகப் பணிபுரிந்தார். அருணாச்சலப் பிரதேச மாநிலத்தின் எட்டாவது முதலமைச்சாரான கலிகோ புல்லின் மனைவியாக தசங்லு புல் அறியப்படுகிறார். 2023 ஆம் ஆண்டு ஏப்ரல் மாதம் 26 ஆம் தேதியன்று குவகாத்தி உயர் நீதிமன்றம் 2019 ஆம் ஆண்டு நடைபெற்ற அருணாச்சலப் பிரதேச சட்டப் பேரவைத் தேர்தலில் தசங்லு புல்லின் தேர்தல் பிரமாணப் பத்திரத்தில் உள்ள தகவல்கள் முழுமையாக இல்லாமல் மறைக்கப்பட்டிருந்த காரணத்தால் இவரது தேர்தல் வெற்றி செல்லாது என அறிவித்தது.
# கலவித்திண்டு

**கலவித்திண்டு** (*Nuptial pad*)(கட்டைவிரல் திண்டு, அல்லது திருமண சுரப்பு என்றும் அறியப்படுகிறது) என்பது சில முதிர்ந்த ஆண் தவளைகள் மற்றும் சாலமண்டர்களில் காணப்படும் இரண்டாம் நிலை பாலினப் பண்பு ஆகும். ஆண்ட்ரோஜன் இயக்குநீரால் தூண்டப்படும், இனப்பெருக்க சுரப்பி (ஒரு வகை சளி சுரப்பி) ஆகும். இது முன்கையில் கட்டைவிரலின் பக்கத்தில் காணப்படும் கூரான புறவணியிழைய வீக்கம் ஆகும். இது கலவியின் போது பெண் தவளையினை பிடியில் வைக்க உதவுகிறது. சில சிற்றினங்களில் ஆண்-ஆண் சண்டைகளில் பயன்படுத்தப்படலாம்.
# கலவித்திண்டு

## பயன்பாடு

பல நீர்நில சிற்றினங்கள் கலவியின்போது பெண் தவளைகளைப் பற்றக் கலவித் திட்டுகளைப் பயன்படுத்துகின்றன.  
-
-
# குரூசியோகைலா

***குரூசியோகைலா*** (*Cruziohyla*) என்பது பைலோமெடுசினே என்ற துணைக்குடும்பத்தில் உள்ள தவளைகளின் பேரினமாகும். இவை நடு அமெரிக்காவின் தெற்கே உள்ள நிகரகுவா மற்றும் ஹோண்டுராசு முதல் தென் அமெரிக்காவின் அமேசான் படுகை வரை காணப்படுகின்றன. இந்த பேரினமானது 2005ஆம் ஆண்டில் *கைலிடே* வகைப்பாட்டியல் திருத்தத்தைத் தொடர்ந்து உருவாக்கப்பட்டது. இந்தப் பேரினத்தில் உள்ள சிற்றினங்கள் முன்பு *அகலிக்னிசு* அல்லது *பிலோமெடுசா* பேரினத்தில் வகைப்படுத்தப்பட்டன.  
இந்த தவளைகள் நீளமான கை மற்றும் கால் வலைகளால் வகைப்படுத்தப்படுகின்றன. இவற்றின் கண்ணில் இருநிற கருவிழி உள்ளது. விழுந்த மரங்களில் நீர் நிரம்பிய பள்ளங்களில் தலைப்பிரட்டை வளருகின்றன. *குரூசியோகைலா* என்ற பெயர் பிரேசிலிய நீர்நில, ஊர்வன, கார்லோசு ஆல்பர்டோ கோன்சால்வ்சு டா குரூசினை கௌரவப்படுத்துகிறது.  
- *குரூசியோகைலா கால்காரிபர்* <small>(பௌலேஞ்சர், 1902)</small> - அற்புதமான இலைத் தவளை
- *குரூசியோகைலா* *கிராசுபெடோபசு* <small>(பன்க்அவுசர், 1957)</small> — விளிம்பு மரத் தவளை
- *குரூசியோகைலா* *சிலவியா* <small>கிரே, 2018</small> — சிலவியா மரத் தவளை
# நேபாள சோம்பேறி தேரை

***கூட்டிகர் நேபாலென்சிசு*** (*Scutiger nepalensis*) என்பது பொதுவாக **நேபாள சோம்பேறி தேரை** என்று அழைக்கப்படுகிறது. இது மெகோப்ரிடே குடும்பத்தில் உள்ள ஒரு வகை நீர்நில வாழ்வன ஆகும். இது நேபாளத்திலும், சீனாவிலும், இந்தியாவிலும் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உயரமான புல்வெளி மற்றும் ஆறுகள் ஆகும். இது வாழ்விட இழப்பால் அச்சுறுத்தப்படுகிறது.
# சேக் சா ஆலம்

**சேக் சா ஆலம்** (*Sheikh Shah Alam*) இந்தியாவைச் சேர்ந்த ஓர் அரசியல்வாதியாவார். 1993 ஆம் ஆண்டு குவகாத்தி பல்கலைக்கழகத்தின் கீழ் செயல்படும் அபயபுரி கல்லூரியில் இளங்கலை பட்டம் பெற்றுள்ளார். 2001 மற்றும் 2011 ஆம் ஆண்டுகளில் இவர் அசாம் சட்டமன்றத்தில் கோல்பாரா மேற்கு சட்டப்பேரவை தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். அசாம் மாநில அரசியலில் சேக் சா ஆலம் அகில இந்திய ஐக்கிய ஜனநாயக முன்னணியின் உறுப்பினராகச் செயல்பட்டார். 2019 ஆம் ஆண்டு சூலை மாதம் 5 ஆம் தேதியன்று சேக் சா ஆலம் அசாம் கண பரிசத்து கட்சியில் சேர்ந்தார்.
# கரீம் உதீன் பர்புய்யா

**கரீம் உதீன் பர்புய்யா** (*Karim Uddin Barbhuiya*) இந்தியாவைச் சேர்ந்த ஓர் அரசியல்வாதியாவார். அகில இந்திய ஐக்கிய ஜனநாயக முன்னணி கட்சியில் உறுப்பினராகவும் ஒரு தொழிலதிபராகவும் அசாம் மாநில அரசியலில் செயல்பட்டார். 2021 ஆம் ஆண்டு முதல் சோனாயின் அசாம் சட்டப் பேரவை தொகுதியில் அசாம் சட்டமன்ற உறுப்பினராக பணியாற்றி வருகிறார்
# கரீம் உதீன் பர்புய்யா

## ஆரம்பகால வாழ்க்கை மற்றும் குடும்பம்

கரீம் உதீன் பர்புய்யா, அசாம் மாநிலத்தின் கச்சார் மாவட்டத்தில் உள்ள கனக்பூரில் ஒரு வங்காள முசுலிம் குடும்பத்தில் பிறந்தார். இவரது தந்தை, இரகீம் உதீன் பர்புய்யா, ஒரு மிராசுதாரின் வழித்தோன்றல் என்று கூறப்படுகிறது. அரசுக்கு நிதி உதவி செலுத்தியதற்காக கச்சாரின் முன்னாள் இராசா இவருக்கு *பர்புய்யா* என்ற பட்டத்தை வழங்கினார்.  
2019 ஆம் ஆண்டில் கரீம் உதீன் பர்புய்யா மீரட்டில் உள்ள சவுத்ரி சரண் சிங் பல்கலைக்கழகத்தில் இளங்கலை கலைப் பட்டம் பெற்றார்.
# கரீம் உதீன் பர்புய்யா

## தொழில்

பர்புய்யா அகில இந்திய ஐக்கிய ஜனநாயக முன்னணியின் மத்தியக் குழுவின் பொதுச் செயலாளராகவும், கட்சியின் பார்பெட்டா கிளைத் தலைவராகவும் உள்ளார். 2016 ஆம் ஆண்டு நடைபெற்ற அசாம் சட்டப் பேரவைத் தேர்தல்களின் போது இவர் அமினுல் அக் லசுகரை எதிர்த்துப் போட்டியிட்டு தோல்வியடைந்தார், ஆனால் 2021 அசாம் சட்டப் பேரவைத் தேர்தலில் அமினுல் அக் லசுகரை 19,654 வாக்குகள் வித்தியாசத்தில் தோற்கடித்து அசாம் சட்டப் பேரவைக்குத் தேர்ந்தெடுக்கப்பட்டார்.
# தாயே நீயே துணை

**தாயே நீயே துணை** (*Thaye Neeye Thunai*) என்பது 1987 இல் பி. ஆர். சோமசுந்தர் இயக்கத்தில் வெளிவந்த இந்தியத் தமிழ்த் திரைப்படமாகும். இப்படத்தில் கார்த்திக், கே. ஆர். விஜயா நடித்திருந்தனர்.
# தாயே நீயே துணை

## நடிகர்கள்

- கார்த்திக்
- ஆதிபராசக்தி தேவியாக கே.ஆர்.விஜயா
- பாண்டியன்
- எஸ். எஸ். சந்திரன்
- ஜெய்கணேஷ்
- செந்தில்
- சுதா சந்திரன்
- ஸ்ரீவித்யா
- பல்லவி (நடிகை)
- சுமித்ரா
- கல்பனா ராகவேந்தர்
- சபிதா ஆனந்த்
# தாயே நீயே துணை

## பாடல்கள்

இத்திரைப்படத்திற்கு இரவீந்திரன் இசையமைத்திருந்தார்.
| ஸ்ரீ புவனேஸ்வரி | கே.ஜே.யேசுதாஸ், கே.எஸ்.சித்ரா | வாலி |
| --- | --- | --- |
| வாமா தேவி | பி.சுசீலா | திருப்பத்தூரான் |
| குக்கு குயிலே | எஸ்பி பாலசுப்ரமணியம், வாணி ஜெயராம் | சிதம்பரநாதன் |
| செல்லக்கிளியே | சித்ரா | பொன்னருவி |
| ஆயிரம் கண்கள் | வாணி ஜெய்ராம், சித்ரா | முத்துலிங்கம் |
# புய எலும்பு முள்ளெலும்பு

**புய எலும்பு முள்ளெலும்பு** (*Humeral spine*) என்பது புய எலும்பான கொண்டை முள்ளெலும்பின் நீட்சியாகும். இந்த கட்டமைப்புகள் சில தவளைகளின் (ஏனுரா) புய எலும்பில் உள்ளன. புய எலும்பு முள்ளெலும்பு காணப்படும் ஏனுரா தவளைச் சிற்றினங்களில் பெரும்பாலானவை கண்ணாடித் தவளைகள் (குடும்பம் சென்ட்ரோலினிடே) ஆகும். ஆனால் செரட்டோப்ரிடே மற்றும் கைலிடே உள்ளிட்ட தவளைகளின் வெவ்வேறு குடும்பங்களின் பல்வேறு சிற்றினங்களில் புய எலும்பு முள்ளெலும்பு இருப்பது பதிவாகியுள்ளன.  
எல்லா தவளைகளிலும், புய எலும்பு முள்ளெலும்பு ஆண் தவளைகளில் மட்டுமே காணப்படுகின்றன.  
இது ஆயுதங்களாகப் பயன்படுகின்றது.
# புய எலும்பு முள்ளெலும்பு

## மேலும் பார்க்கவும்

- கலவித்திண்டு
# இராணிக்சலிடே

## பேரினங்கள்

இரண்டு பேரினங்கள் இந்தக் குடும்பத்தின் கீழ் உள்ளன. இவற்றில் மொத்தம் 18 சிற்றினங்கள் உள்ளன.  
- *இந்திரானா* <small>லாரன்ட், 1986</small> — 14 சிற்றினங்கள்
- *வாக்கரனா* <small>தகானுகர், மோடக், கிருதா, நமீர், பத்யே மற்றும் மோலூர், 2016</small> — 4 இனங்கள்  
ஆம்பிபியாவலை (AmphibiaWeb) எனும் இணையத் தரவுத் தளத்தில் சிற்றினங்கள் எண்ணிக்கை 15 ஆக உள்ளது. ஏனென்றால் *இந்திரானா டெனுயிலிங்குவா* குழப்பமான சிற்றினமாக இந்திரானா பேரினத்தின் கீழ் வகைப்படுத்தப்பட்டு வாக்ரனாவில் மூன்று சிற்றினங்கள் உள்ளன. வாக்ரனா முடுகா இதில் பட்டியலிடப்படவில்லை.
# சி. புத்தரங்கசெட்டி

**புத்தரங்கசெட்டி** (C. Puttarangashetty) இந்தியாவைச் சேர்ந்த ஓர் அரசியல்வாதியாவார். கர்நாடக அரசியலில் இந்திய தேசிய காங்கிரசு கட்சியின் உறுப்பினராக இவர் செயல்பட்டார்.  
குமாரசாமி தலைமையிலான காங்கிரசு -சனதா தளம் (எசு) கூட்டணி ஆட்சியில், புத்தரங்கசெட்டி, பிற்படுத்தப்பட்டோர் நலத்துறை அமைச்சராக பணியாற்றியுள்ளார்.  
கர்நாடக அரசியலில் இன்று வரை உப்பரா சமூகத்தின் ஒரே பிரதிநிதியாக இருக்கிறார்.
# சி. புத்தரங்கசெட்டி

## பதவிகள்

| சாமராச்நகரை பிரதிநிதித்துவப்படுத்தும் கர்நாடக சட்டமன்ற உறுப்பினர் | 2008 - **தற்போது** |
| --- | --- |
| கர்நாடக அரசில் பிற்படுத்தப்பட்டோர் நலத்துறை அமைச்சர் | 2018 - 2019 |
# வங்காளத்தின் மூசா கான்

**மூசா கான்** (*Musa Khan*; ஆட்சி. 1599-1610) தனது தந்தை ஈசா கான் இறந்ததைத் தொடர்ந்து வங்காளத்தின் பரோ-புயான்கள் கூட்டமைப்பின் தலைவராக இருந்தார்.
# வங்காளத்தின் மூசா கான்

## ஆரம்பகால வாழ்க்கை மற்றும் குடும்பம்

மூசா கான் சரையில் ஒரு வங்காள முஸ்லிமான ஈசா கானுக்கும் இப்ராகிம் தேனிசுமந்தின் மகள் பாத்திமா பீபி என்பவருக்கும் மூத்த மகனாகப் பிறந்தார். இவரது தாத்தா, பைசு இராஜ்புத்திரக் குலத்தைச் சேர்ந்த பகீரத், வங்காள சுல்தான் கியாசுதீன் மக்மூத் சாவிடம் திவானாக பணியாற்ற அயோத்தியிலிருந்து குடிபெயர்ந்தார். கானின் தாத்தா காளிதாசு கசுதானியும் திவானாகப் பணியாற்றினார். மேலும், இப்ராகிம் தேனிசுமாந்தின் வழிகாட்டுதலின் கீழ் இசுலாத்தை ஏற்றுக்கொண்டு சுலைமான் கான் என்ற பெயரையும் பெற்றார். சுலைமான் சுல்தானின் மகள் சையதா மொமேனா காதுனை மணந்தார். மேலும்,ம் சரைலின் தோட்டங்களை மூசா கானின் தந்தைக்கு வழங்கினார். மூசா கானுக்கு அப்துல்லா கான் மற்றும் மக்மூத் கான் என்ற இரண்டு தம்பிகள் இருந்தனர். இவரது தாய்வழி உறவினர் அலாவுல் கானுடன், மூசா கான் முகலாயர்களுக்கு எதிராகப் போரிட்டபோது அவர்கள் மூவரும் இவருக்கு உதவினார்கள். இவருக்கு இலியாசு கான் என்ற மற்றொரு சகோதரரும் இருந்தார். அவர் பின்னர் முகலாயர்களிடம் சரணடைந்தார்.
# வங்காளத்தின் மூசா கான்

## தொழில்

1599 இல் இவரது தந்தையின் மரணத்திற்குப் பிறகு, மூசா கான் சோனார்கானின் அரியணையைப் பெற்றார். மேலும், பதியின் பரந்த நிலப்பரப்பையும் பெற்றார். பின்னர், வங்காளத்தின் பரோ-புய்யன் நிலப்பிரபுக்களின் தலைவருமானார். தனது தந்தையின் பாரம்பரியத்தைத் தொடர்ந்து, இவர் ஒரு தசாப்தத்திற்கும் மேலாக முகலாயப் படையெடுப்பை எதிர்த்தார், 10 ஜூலை 1610 வரை, இவர் பேரரசர் ஜஹாங்கீர் மற்றும் வங்காள சுபாவின் இராணுவத் தளபதியான இசுலாம் கான் சிசுடி மற்றும் சுபாதார் ஆகியோரால் பதவி நீக்கம் செய்யப்பட்டு சிறையில் அடைக்கப்பட்டார்.  
சுபாதார் இப்ராகிம் கான் பத்-இ-சாங்கின் (1617-1624) தலையீட்டின் காரணமாக, மூசா கான் இருந்து விடுவிக்கப்பட்டார். முகலாயப் படைக்கு விசுவாசமாக இருந்து திரிபுராவின் வெற்றியிலும் காம்ரூபத்தில் ஏற்பட்ட கிளர்ச்சியை அடக்குவதிலும் இவர் தீவிரமாக பங்கேற்றார்.
# வங்காளத்தின் மூசா கான்

## இறப்பு

மூசா கான் 1623 இல் ஜஹாங்கிர்நகர் நகரில் இறந்தார். இவருக்குப் பிறகு இவரது மகன் மாசும் கான் ஆட்சிக்கு வந்தார். அவர் *பாக்-இ-முசா-கான்* (மூசா கானின் தோட்டம்) என்று அழைக்கப்படும் இடத்தில் அடக்கம் செய்யப்பட்டார். மூசா கான் மசூதி ஒன்று கட்டப்பட்டது. கல்லறை மற்றும் மசூதி டாக்கா பல்கலைக்கழகத்தின் இன்றைய குடியிருப்பு வளாகத்தில் அமைந்துள்ளது.
# இப்ராகிம் கான் பத்-இ-சாங்

**மிர்சா இப்ராகிம் பேக்** என்கிற **இப்ராகிம் கான் பத்-இ-சாங்** (*Ibrahim Khan Fath-i-Jang*) (இ; 1624) பேரரசர் ஜஹாங்கீர் ஆட்சியின் போது வங்காளத்தின் சுபாதாரராக இருந்தார். இவர் பேரரசி நூர் சகானின் சகோதரரும் ஆவார்.
# இப்ராகிம் கான் பத்-இ-சாங்

## சுயசரிதை

சியா இசுலாம் குடும்பத்தில் பிறந்த கான், மிர்சா கியாசு பேக்கின் மகன். இவரது மாமா, முகம்மது-தாகிர், *வாசிலி* என்ற புனைப்பெயரில் கவிதை இயற்றிய ஒரு கவிஞராவார். இப்ராகிம் கானின் தந்தை தெகுரானைப் பூர்வீகமாகக் கொண்டவர் . மேலும், பாரசீக அரசியல்வாதியான குவாஜே முகமது-செரீப்பின் இளைய மகனும் ஆவார். இவரது தந்தை கியாசு பேக், பிற்காலத்தில் முகலாயப் பேரரசுக்கு குடிபெயர்ந்தார்.  
அக்பரின் ஆட்சியில் இப்ராகிம் கான் ஒரு வீரராகப் பணியாற்றினார். இராணுவப் பயணங்களில் காசிம் கான் சிஷ்டியின் தோல்வியின் விளைவாக, ஜஹாங்கீரின் ஆட்சியின் போது, 1617 இல் முகலாய வங்காளத்தின் அடுத்த ஆளுநராக இப்ராகிம் நியமிக்கப்பட்டார். 1620 ஆம் ஆண்டில், அரகானின் மாக்கள் வங்காளத் தலைநகரான ஜஹாங்கிர்நகரை ( டாக்கா ) தாக்கினர். பதிலுக்கு, கான் அவர்களை தோற்கடித்து 400 மாக் போர் படகுகளை கைப்பற்றினார். டாக்காவின் இந்தப் பகுதி தொடர்ந்து மாக்பஜார் என்று இன்றும் அழைக்கப்படுகிறது. இவரது பதவிக்காலத்தில், சிறையிலிருந்த பரோ-புயான் தலைவர் மூசா கான் மற்றும் அவரது கூட்டாளிகளையும் தனது செல்வாக்கால் விடுவித்தார். டாக்காவின் கடற்படைத் தளபதியாக திலால் கானை இப்ராகிம் கான் நியமித்ததாகக் கூறப்படுகிறது.
# இப்ராகிம் கான் பத்-இ-சாங்

## இறப்பு

இவர் 20 ஏப்ரல் 1624 அன்று கிளர்ச்சி இளவரசர் ஷாஜகானின் தாக்குதலில் இறந்தார். பின்னர், பாகல்பூரில் உள்ள கல்லறையில் அடக்கம் செய்யப்பட்டார்.
# இப்ராகிம் கான் பத்-இ-சாங்

## இதனையும் காண்க

- வங்காள வரலாறு
- வங்காளதேச வரலாறு
- இந்திய வரலாறு
# புட்டண்ணா

**புட்டண்ணா** (*Puttanna*) இந்தியாவைச் சேர்ந்த ஓர் அரசியல்வாதியாவார். 1966 ஆம் ஆண்டு ஏப்ரல் மாதம் 22 ஆம் தேதியன்று கர்நாடக மாநிலம் கடங்கனகள்ளி கிராமத்தில் இவர் பிறந்தார். வரலாறு பாடத்தில் முதுகலை பட்டம் பெற்றுள்ளார். விவசாயியாகவும் சமூக சேவகராகவும் செயல்பட்டார். கர்நாடக அரசியலில் இந்திய தேசிய காங்கிரசு கட்சியில் உறுப்பினராகச் செயல்பட்டார். பாரதிய சனதா கட்சியின் உறுப்பினராகவும் இருந்தார். புட்டண்ணா பெங்களூரு ஆசிரியர் தொகுதியில் இருந்து சட்டப் பேரவைக்கு தேர்ந்தெடுக்கப்பட்டார். கர்நாடகா சட்ட மேலவையின் துணைத் தலைவராக பணியாற்றினார். 2011 ஆம் ஆண்டில் நடைபெற்ற தேர்தலில் விமலா கவுடாவிடம் தோல்வியடைந்த பின்னர் 2014 ஆம் ஆண்டில் அந்த இடத்தை மீண்டும் பெற்றார்.
# கோ. அமர்நாத்து செட்டி

**கோத்மேன் அமர்நாத் செட்டி** (*Kodman Amarnath Shetty*) இந்தியாவைச் சேர்ந்த ஓர் அரசியல்வாதியாவார். கர்நாடக அரசாங்கத்தில் ஓர் அமைச்சராகப் பணியாற்றினார். மூடபித்ரி ரோட்டரி கல்வி நிறுவனத்தின் தலைவராக இருந்தார். கர்நாடகாவில் சமய சார்பற்ற சனதா தளம் கட்சியின் முக்கிய உறுப்பினர்களில் ஒருவராகக் கருதப்பட்டார்.
# கோ. அமர்நாத்து செட்டி

## வாழ்க்கைக் குறிப்பு

அமர்நாத்து மூடபித்ரியில் பிறந்து வளர்ந்தார். 1965 ஆம் ஆண்டில் அரசியலில் நுழைந்தார் மற்றும் கார்கலா தாலுகாவில் உள்ள பாலட்கா பஞ்சாயத்து தலைவர், மூட்பித்ரி நகரப் பஞ்சாயத்து தலைவர், கார்கால தாலுக் வணிகர் சங்கத் தலைவர், கூட்டுறவு சேவை வங்கி மற்றும் தட்சிண கன்னடா மாவட்ட சனதா கட்சி என பல பொறுப்புகளை வகித்தார். 1983 ஆம் ஆண்டு முதன்முறையாக மூடபித்ரி தொகுதியில் போட்டியிட்டு கர்நாடக சட்டப்பேரவைக்கு சட்டமன்ற உறுப்பினராகத் தேர்ந்தெடுக்கப்பட்டார். மீண்டும் 1987 மற்றும் 1994 ஆம் ஆண்டுகளில் அதே தொகுதியில்ம் போட்டியிட்டு மீண்டும் சட்டமன்றத்திற்கு தேர்ந்தெடுக்கப்பட்டார். சட்டமன்ற உறுப்பினராக இருந்த காலத்தில், சுற்றுலா மற்றும் சமய அறநிலையத்துறை என பல்வேறு துறைகளை வகித்து கர்நாடக அரசின் அமைச்சராகவும் பணியாற்றினார்.  
2020 ஆம் ஆண்டு சனவரி மாதம் 27 ஆம் தேதியன்று இவர் காலமானார்.
# வரைவு:தெ சுரொம்

***தெ சுரொம்*** என்பது 1930 ஆம் ஆண்டு வில்லியம் வைலர் இயக்கத்தில் வெளியாகிய அமெரிகன் சாகசத் திரைப்படம். இதன் திரைகதை ஜான் ஹஸ்டன், சார்லஸ் லாக், டாம் ரீட் மற்றும் வெல்ஸ் ரூட் ஆகியோரால் எழுதப்பட்டது. இதில் லூப் வெலஸ், பால் கவானாக், வில்லியம் "ஸ்டேஜ்" பாய்ட், அல்போன்ஸ் எதியர் மற்றும் எர்னி ஆடம்ஸ் ஆகியோர் நடித்தனர். இது ஆகஸ்ட் 22, 1930 அன்று யுனிவர்சல் பிக்சர்ஸ் மூலம் வெளியிடப்பட்டது.
# வரைவு:தெ சுரொம்

## நடிகர்கள்

- லூப் வெலெஸ் மானெட் ஃபச்சார்டாக
- பால் கவானாக் டேவ் ஸ்டீவர்ட்டாக
- வில்லியம் "ஸ்டேஜ்" பாய்ட் பர் விண்டனாக
- அல்போன்ஸ் எதியர் ஜாக் ஃபச்சார்டாக
- எர்னி ஆடம்ஸ் (நடிகர்)|எர்னி ஆடம்ஸ் ஜானி பிஹைண்ட் தி 8-பால்
# வரைவு:தெ சுரொம்

## பாதுகாப்பு நிலை

காங்கிரஸின் நூலகத்தில் ஒரு அச்சு பிரதி உள்ளது.
# சையது முகம்மது தைபூர்

**சையத் முகம்மது தைபூர்** ( *Syed Muhammed Taifoor* ; 3 ஜூன் 1885 - 25 பிப்ரவரி 1972) வங்காளதேசத்தைச் சேர்ந்த வரலாற்றாசிரியரும், பழங்கால ஆய்வாளரும் மற்றும் எழுத்தாளரும் ஆவார்.
# சையது முகம்மது தைபூர்

## ஆரம்ப கால வாழ்க்கை

தைபூர் 1885 ஆம் ஆண்டு ஜூன் 3 ஆம் தேதி வங்காள மாநிலத்தின் டாக்காவில் ஒரு வங்காள முஸ்லிம் குடும்பத்தில் பிறந்தார். இவரது தந்தை சையத் அப்துல் அஜீஸ் அருகிலுள்ள சோனார்கானில் ஜமீந்தாராக இருந்தார். இவரது தந்தைவழி தாத்தா மிர் குலாம் முஸ்தபா அல்-உசைனி மூலம், இவர் 16 ஆம் நூற்றாண்டின் சுலாமிய அறிஞரும் ஜமீந்ருமான சையத் இப்ராகிம் தேனிசுமந்தின் வழித்தோன்றல் ஆவார். தைபூர் டாக்கா மற்றும் கொல்கத்தா நகரங்களில் உள்ள மதரசாக்களில் கல்வி பயின்றார். மேலும் வங்காளம், ஆங்கிலம், உருது மற்றும் பாரசீகம் ஆகிய மொழிகளில் சரளமாக தேர்ச்சி பெற்றார்.
# சையது முகம்மது தைபூர்

## தொழில்

தைபூர் 1909 இல் துணைப் பதிவாளராக அரசுப் பணியில் சேர்ந்தார். 1941 இல் பிரித்தானிய அரசால் *கான் சாகிப்* என்ற பட்டத்தைப் பெற்றார். கொல்கத்தா பதிவாளராக பணியாற்றிய பின்னர் 1942 இல் ஓய்வு பெற்றார். இந்தியாவில் ஆங்கிலேயர் எதிர்ப்பு இயக்கத்தின் போது, இவர் 1947 இல் *கான் சாகிப்* பட்டத்தைத் துறந்தார். ஈடன் மோகிலா கல்லூரி மற்றும் ஜெகந்நாத் கல்லூரியின் இயக்குநராகப் பணியாற்றினார். இவர் டாக்காவில் உள்ள இடைநிலைக் கல்வி வாரியத்தின் உறுப்பினராக இருந்தார். மேலும், இவர் டாக்கா மேம்பாட்டு அறக்கட்டளை மற்றும் டாக்கா அருங்காட்சியகத்தின் அறங்காவலர் குழுவில் உறுப்பினராகவும் இருந்தார். இவர் டாக்கா அருங்காட்சியகத்திற்கு 200 க்கும் மேற்பட்ட கலைப்பொருட்களை வழங்கினார். பாக்கித்தானின் ஆசியச் சங்கத்திற்கு (இன்றைய வங்காளதேச ஆசியச்சங்கம் ) அரிய புத்தகங்கள் மற்றும் கையெழுத்துப் பிரதிகளை வழங்கினார். டாக்காவின் எழுத்துப்பிழையை மாற்றுவதை இவர் ஆதரித்தார். 1952 இல், நகரத்தின் வரலாற்று பரிணாம வளர்ச்சியில், "பழைய டாக்காவின் காட்சிகளை" வெளியிட்டார்
# சையது முகம்மது தைபூர்

## தனிப்பட்ட வாழ்க்கை

தைபூர், சாரா என்பவரை மணந்தார். இவர்களுக்கு லீலா அர்ஜுமந்த் பானு, லுலு பில்கிஸ் பானு மற்றும் மல்கா பர்வீன் பானு என மூன்று மகள்கள் இருந்தனர்.
# சையது முகம்மது தைபூர்

## இறப்பு

தைபூர் 25 பிப்ரவரி 1972 அன்று டாக்காவில் இறந்தார்.
# நாராயண ராவ் தர்லே

**நாராயண ராவ் தர்லே** (*Narayan Rao Tarale*) இந்தியாவைச் சேர்ந்த ஓர் அரசியல்வாதியாவார். தோராயமாக 1936 ஆம் ஆண்டு இவர் பிறந்தார். கர்நாடக மாநிலத்தைச் சேர்ந்த இவர் கர்நாடக அரசியலில் சுயேச்சை வேட்பாளராக தேர்தலில் வெற்றி பெற்று கர்நாடக சட்டமன்ற உறுப்பினராகத் தேர்ந்தெடுக்கப்பட்டார்.
# நாராயண ராவ் தர்லே

## வாழ்க்கை வரலாறு

தரலே 1994 ஆம் ஆண்டில் கர்நாடக மாநிலம் பெல்காம் தொகுதியிலிருந்து கர்நாடக சட்டமன்ற உறுப்பினராகத் தேர்ந்தெடுக்கப்பட்டார். கல்வி நிறுவனத்தை நடத்தும் மராத்தா மண்டலத்தின் துணைத் தலைவராக இருந்தார். மகாராட்டிரா ஏகிகரன் சமிதியின் முக்கிய தலைவர்களில் ஒருவரான தரலே, ஒரு மராத்தி ஆர்வலர் ஆவார். இவர் தனது வாழ்நாளின் பெரும்பகுதியை மகாராட்டிராவுடன் பெலகாவியை இணைக்கக் கோரிய போராட்டங்களில் பங்கேற்றார்.  
தரலே 24 நவம்பர் 2019 ஆம் ஆண்டு நவம்பர் மாதம் 24 ஆம் தேதியன்று தனது 83 ஆவது வயதில் இறந்தார்.
# சோவாரா சிதம்பரசுவாமி கோயில்

**சோவாரா சிதம்பரசுவாமி கோயில்** இந்தியாவில் கேரள மாநிலம் எர்ணாகுளம் மாவட்டத்தில் சௌவாரா என்னுமிடத்தில் அமைந்துள்ளது.  
வடக்கு நோக்கிய சன்னதியில் கருவறையில் நடராஜர் வடிவில் சிவன் மூலவராக கிழக்கு நோக்கி உள்ளார். கேரளாவில் உள்ள 108 சிவன் கோயில்களில் ஒன்றான இக்கோயில் பரசுராம முனிவரால் சிவனுக்காக அமைக்கப்பட்டதாக நம்பப்படுகிறது. இக்கோயிலில் மகா சிவராத்திரி விழா மலையாள மாதமான கும்பத்தில் (பிப்ரவரி - மார்ச்) கொண்டாடப்படுகிறது.
# தண்டா சட்டமன்றத் தொகுதி

**தண்டா சட்டமன்றத் தொகுதி** இந்தியாவின் குஜராத் மாநிலத்தின் 182 சட்டமன்றத் தொகுதிகளில் ஒன்றாகும். இது பனாஸ்காண்டா மாவட்டத்தின் ஒரு பகுதியாகும். இத்தொகுதியின் வரிசை எண் 10 ஆகும்.மேலும் பட்டியல் பழங்குடியினர் பிரிவைச் சேர்ந்த வேட்பாளர்களுக்காக இத்தொகுதி ஒதுக்கப்பட்டுள்ளது.
# தண்டா சட்டமன்றத் தொகுதி

## தொகுதி பிரிவுகள்

இந்த சட்டமன்றத் தொகுதி பின்வரும் பிரிவுகள் அடங்கியுள்ளன  
1. அமீர்காத் தாலுகா
1. தண்டா தாலுகா
# தண்டா சட்டமன்றத் தொகுதி

## சட்டமன்ற உறுப்பினர்கள்

**கடந்த தேர்தல்களில் வெற்றி பெற்றவர்கள் விவரம்**  
| தேர்தல் | சட்டமன்ற உறுப்பினரின் பெயர் | கட்சி |
| --- | --- | --- |
| 2012 | காந்திபாய் கலாபாய் கரடி | இந்திய தேசிய காங்கிரஸ் |
| 2017 |  |  |
| 2022 | } |  |
# காந்திதாம் சட்டமன்றத் தொகுதி

**காந்திதாம் சட்டமன்றத் தொகுதி** (*Gandhidham Assembly constituency*) (தொகுதி வரிசை எண்:05) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி கச்சு மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியைச் சேர்ந்த *மால்தி பென் மகேஸ்வரி* ஆவார்.